Grønlands Spejderkorps
Grønlands Spejderkorps, Kalaallit Nunaanni Spejderit Kattuffiat, børne- og ungdomsorganisation stiftet i 1973; den eneste spejderorganisation i Grønland. Spejderidéen introduceredes dog allerede i 1943 i Grønland. Medlemmerne, der bærer en mørkeblå anorak og et ternet tørklæde som uniform, udøver spejderaktiviteter, som er knyttet til den grønlandske natur, fx udnyttelse af og overlevelse ved hjælp af naturens resurser.
Grønlands Spejderkorps har et nært samarbejde med de danske spejderorganisationer. Se også spejderbevægelsen.